روسیا جمهور باشقانلیغی سؤزچوسو دمیتری پسکوو روسیانین اولمادیغی تاخیل دهلیزینده ریسک‌لرین اولاجاغینی سؤیله‌ییب.
اوکراینانین روسیا‌سیز تاخیل دهلیزینی ساخلاماق جهدینه موناسیبت بیل‌دیرن دیمیتری پسکوو مسکوادا ژورنالیست‌لره آچیقلاماسیندا دئییب: "بو مسئله روسیا اوردوسو طرفیندن شرح ائدیلمه‌لی‌دیر. صحبت بلاواسطه دؤیوش میدانینا یاخین اولان بؤلگه‌دن گئدیر. مووافیق تضمین لر اولماسا، اورادا ریسک‌لر یارانا‌جاق. اونا گؤره ده روسیا اولما‌دان بیرشئی لر فورما‌لاش‌دیرماق لازیم‌دیرسا، بو ریسک‌لر نظره آلینما‌لی‌دیر. تاخیل سازیشی‌نین حیاتا کئچیریلمه‌سی اوچون بو بؤلگه‌دن ایستیفاده ایستنیلن حالدا ریسک‌لی‌دیر. هانسی اؤلکه‌لر ریسک آلا بیلر، ایندی‌دن دئیه بیلمیریک.
تاخیل سازیشی‌نین شرط‌لری یئرینه یئتیریلمه‌سه ده، روسیا اوزرینه دوشن عهده لیک لری یئرینه یئتیردی. بیرلشمیش میللت‌لر تشکیلاتی‌نین باش کاتیبی آنتونیو گوترش سازیشین ایمضالانماسینداکی رولو و آوروپا اؤلکه‌لرینی ده عهده لیک لرینی یئرینه یئتیرمه‌یه راضی سالماق سعی‌لرینی یوکسک قیمتلن‌دیریریک.
روسیا تاخیل تداروکو ایله باغلی داها آز اینکیشاف ائتمیش اؤلکه‌لره کمکه داوام ائده‌جک.
قارا دنیز تاخیل دهلیزی سازیشی 18 جولای دا دایاندیریلدی. روسیا مووافیق شرط‌لر یئرینه یئتیریلدیگی زامان موقاویله‌یه قاییدا بیلر".
خاطیرلاداق کی، اوکراینا پرزیدنتی ولودیمیر زلنسکی تورکیه ایله بیرلشمیش میللت‌لر تشکیلاتینا روسیا‌سیز قارا دنیز تاخیل دهلیزی سازیشی‌نین داوام ائتدیریلمه‌سی تکلیفی ایله باغلی مکتوب گؤندریب و "اوکراینا بمت و تورکیه ایله بیرلیکده قیدا دهلیزی‌نین چالیشماسینی و گمی‌لرین یوخلانیلماسینی تامین ائده بیلر" دئیه یازیب.
